Diari Oficial de la Generalitat Valenciana


Sumari del DOGV 980, del 10-01-1989 (1989/812875)

ORDRE de 15 de desembre de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana de la finca rústica de 208,659 hectàrees denominada <<Coto de Canillas>>, situada en el terme municipal de Cortes de Pallás (València).
--------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/15/(6)/dof/vci/html**

### Dades del document

Número de DOGV
:   980

Data del DOGV
:   10-01-1989

Secció del DOGV
:   DISPOSICIONS GENERALS

Número del document
:   1989/812875


Data del document
:   15-12-1988

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Ordre de 15 de desembre se 1988 de la Conselleria d'Economia i Hisenda, per la qual s'acorda l'adquisició per la Generalitat Valenciana de la finca rústica de 208'659 hectàrees denominada "Coto de Canillas", situada en el terme municipal de Cortes de Pallás (València).  
Amb la finalitat d'ampliar la muntanya «Muela de Cortes» situada en el terme municipal de Cortes de Pallás, la Conselleria d?agricultura i Pesca ha sol·licitat d'adquirir una finca rústica de 208'659 hectàrees denominada «Coto de Canillas», propietat dels germans Sr. Eduardo i Sres. Milagros i Amparo Talens Sàez.  
La conveniència d'aquesta adquisició es justifica amb la peculiaritat dels terrenys que es pretenen adquirir ja que són enclavats dins el perímetre de la Reserva Nacional de Caça i és prevista una repoblació forestal de la totalitat de la muntanya.  
Per això, segons estableix l'article 30 de la Llei de la Generalitat Valenciana 3/1986, de 24 d'octubre de Patrimoni de la Generalitat Valenciana, i amb els informes i valoracions que consten en l?expedient.  
ORDENE:  
Article primer  
S'acorda l'adquisició mitjançant contractació directa a títol onerós i en virtut de compra-venda, de l?immoble següent:  
Finca rústica de 208'659 hectàrees denominada «Coto de Canillas», situada el terme municipal de Cortes de Pallás (València). Confronta: nord, muntanya «Muela de Cortes» número 143 del Catàleg d'Utilitat Pública; sud, terme municipal de Bicorp; est, finca de la qual es segrega, propietat del Sr. Ricardo Darocas i oest, muntanya «Muela de Cortes».  
Es finca que es segrega, perquè en el futur conste com a finca independent, de la inscrita en el Registre de la Propietat de Requena, al tom 212, llibre 7 de Cortes de Pallás, foli 78 girat, finca 201, inscripció 19ª a favor dels pares dels venedors els qui en data 25 d'abril de 1974 atorgaren davant el notari d'Enguera, Sr. Enrique Herrando Vázquez, escriptura de donació a favor dels seus fills, escriptura presentada en data 12 de desembre de 1988 al Registre de la Propietat d'Enguera per a la seua corresponent inscripció.  
Aquesta propietat es troba lliure de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu de cinc milions quatre-centes seixanta-set mil dues-centes vuitanta-set pessetes (5.467.287 PTA).  
Les despeses i impostos que se'n deriven seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per fer efectiu el que disposa aquesta Ordre.  
València, 15 de desembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI